CELEX: 32020D2234
Language: da
Date: 2020-10-23 00:00:00
Title: Rådets afgørelse (EU) 2020/2234 af 23. oktober 2020 om undertegnelse på Unionens og dens medlemsstaters vegne og om midlertidig anvendelse af protokollen til aftalen om oprettelse af en associering mellem Den Europæiske Union og dens medlemsstater på den ene side og Mellemamerika på den anden side for at tage hensyn til Republikken Kroatiens tiltrædelse af Den Europæiske Union

30.12.2020   
               
               
                  DA
               
               
                  Den Europæiske Unions Tidende
               
               
                  L 441/1
               
            
         RÅDETS AFGØRELSE (EU) 2020/2234
         af 23. oktober 2020
         om undertegnelse på Unionens og dens medlemsstaters vegne og om midlertidig anvendelse af protokollen til aftalen om oprettelse af en associering mellem Den Europæiske Union og dens medlemsstater på den ene side og Mellemamerika på den anden side for at tage hensyn til Republikken Kroatiens tiltrædelse af Den Europæiske Union
         RÅDET FOR DEN EUROPÆISKE UNION HAR —
         under henvisning til traktaten om Den Europæiske Unions funktionsmåde, særlig artikel 217 sammenholdt med artikel 218, stk. 5,
         under henvisning til akten om Kroatiens tiltrædelse, særlig artikel 6, stk. 2, andet afsnit,
         under henvisning til forslag fra Europa-Kommissionen, og
         ud fra følgende betragtninger:
         
                     (1)
                  
                  
                     Aftalen om oprettelse af en associering mellem Den Europæiske Union og dens medlemsstater på den ene side og Mellemamerika på den anden side (1) (»aftalen«) blev undertegnet den 29. juni 2012, og aftalens del IV (Handel) har med undtagelse af artikel 271 været anvendt i henhold til aftalens artikel 353, stk. 4, mellem Unionen og Honduras, Nicaragua og Panama siden den 1. august 2013, mellem Unionen og Costa Rica og El Salvador siden den 1. oktober 2013 og mellem Unionen og Guatemala siden den 1. december 2013.
                  
               
                     (2)
                  
                  
                     Den 24. september 2012 bemyndigede Rådet Kommissionen til at indlede forhandlinger med Mellemamerika med henblik på at indgå en protokol til aftalen for at tage hensyn til Kroatiens tiltrædelse af Unionen (»protokollen«).
                  
               
                     (3)
                  
                  
                     Den 27. juni 2019 blev forhandlingerne afsluttet på vellykket vis.
                  
               
                     (4)
                  
                  
                     Protokollen bør undertegnes og anvendes midlertidigt indtil afslutningen af de procedurer, som er nødvendige for dens ikrafttræden —
                  
               VEDTAGET DENNE AFGØRELSE:
         
            Artikel 1
            Der gives herved bemyndigelse til undertegnelse på Unionens og dens medlemsstaters vegne af protokollen til aftalen om oprettelse af en associering mellem Den Europæiske Union og dens medlemsstater på den ene side og Mellemamerika på den anden side for at tage hensyn til Republikken Kroatiens tiltrædelse af Den Europæiske Union med forbehold af indgåelse af protokollen (2).
         
         
            Artikel 2
            Formanden for Rådet bemyndiges herved til at udpege den eller de personer, der er beføjet til at undertegne protokollen på Unionens og dens medlemsstaters vegne.
         
         
            Artikel 3
            Protokollen anvendes midlertidigt i overensstemmelse med protokollens artikel 12, stk. 3 (3), indtil afslutningen af de procedurer, som er nødvendige for dens ikrafttræden.
         
         
            Artikel 4
            Denne afgørelse træder i kraft på dagen for vedtagelsen.
         
         
            Udfærdiget i Luxembourg, den 23. oktober 2020.
            
               
                  På Rådets vegne
               
               S. SCHULZE
               
                  Formand
               
            
         
         
            (1)  EUT L 346 af 15.12.2012, s. 3.
         
            (2)  Se side … i denne EUT.
         
            (3)  Den dato, fra hvilken protokollen anvendes midlertidigt, offentliggøres i Den Europæiske Unions Tidende på foranledning af Generalsekretariatet for Rådet.